EkBass/fiwiki-20250220-pages-articles huggingface dataset:
Daniel Schmid

Daniel Schmid (26. joulukuuta 1941 Flims, Graubünden, Sveitsi – 5. elokuuta 2006 Flims, Sveitsi) oli sveitsiläinen ooppera- ja elokuvaohjaaja. == Lapsuus == Schmid syntyi tapaninpäivänä Flimsissä Sveitsissä vuonna 1941. Perhe asui Schweizerhofin hotellissa, joka kuului hänen suvulleen. Schmid on myöhemmin sanonut, että lapsuus hotelliympäristössä vaikutti myöhemmin hänen elokuviinsa. Hotellin aulassa illuusio ja todellisuus kohtasivat usein, ja Schmidin mukaan hänen elokuvansa sijoittuvat kaikki hämärälle alueelle, maailmojen rajoille. Scweizerhofin hotelli sijaitsi metsän laidassa noin kolmen kilometrin päässä Flimsin keskustasta. Hänen lapsuutensa oli melko yksinäinen ja vahvojen naishahmojen vaikuttama. Isä kuoli tuberkuloosiin, kun Daniel Schmid oli nelivuotias. Hänen isoisänsä oli viimeiset vuotensa sokea, joten äiti ja isoäiti hoitivat monta vuotta kahdestaan perheyritystä. Schmidilla oli ennen kouluun menoaan hyvin vähän kontakteja muihin lapsiin, ja hänen paras ystävänsä oli mielikuvituspoika. == Ura == Schmid muutti vuonna 1962 Länsi-Berliiniin opiskelemaan historiaa ja kirjallisuustiedettä. Vuonna 1967 hän aloitti Berliinin elokuva- ja televisioakatemiassa, jonka pääsykokeissa hän tapasi Rainer Werner Fassbinderin, ja heille kehittyi syvä ystävyyssuhde. Fassbinder esitteli Schmidin Werner Schroeterille, ja kolmikko vaikutti merkittävästi toistensa ensimmäisiin elokuviin. Schmidin aloitti televisio-ohjaajana vuonna 1970, ja hänen ensimmäinen teatterielokuva, kokeellinen Heute Nacht oder nie valmistui vuonna 1972. Se vanhan linnan isännästä ja palvelijasta, jotka vaihtoivat päiväksi osiaan. Schmidin seuraavat elokuvat La Paloma (1974), Schatten der Engel (1976) ja Violenta (1978) varmistivat hänelle esteetikon maineen. Hän erottui selvästi muista sveitsiläisistä ohjaajista, joita kiinnosti lähinnä realismi ja naturalismi. Schmidin elokuvissa oli puolestaan satumaisia elementtejä. 1980-luvulla Schmid ohjasi viisi elokuvaa, ja niistä kaksi oli dokumentteja. Vuonna 1992 valmistui Muistojen hotelli, joka kertoi miehestä, joka palasi muistelemaan hylättyyn hotelliin, jossa vietti lapsuutensa. Elokuvien lisäksi Schmid ohjasi oopperatuotantoja Geneven Grand Théâtreen ja Zürichin oopperaan. Schmid kuoli syöpään kotikylässään Flimsissa elokuussa 2006. == Lähteet == == Aiheesta muualla == *Schmidin kotisivut * * Luokka:Sveitsiläiset elokuvaohjaajat Luokka:Oopperaohjaajat Luokka:Vuonna 1941 syntyneet Luokka:Vuonna 2006 kuolleet
The Mill Sessions

The Mill Sessions on suomalainen televisiosarja, jossa tunnetut artistit tulevat The Mill Studioon soittamaan sitä musiikkia mikä merkitsee heille eniten. Sarja näkyy Elisa Viihde -palvelun kautta IPTV-verkossa ja The Voice -televisiokanavan kautta. Tähän mennessä mukana olleita artisteja ovat Laura Närhi ja orkesteri Jazzminister Abbey. Ohjelman ensimmäinen kausi kuvattiin Vaasassa huhtikuussa 2011. == Aiheesta muualla == * The Mill Sessionsin verkkosivut Luokka:Suomalaiset televisiosarjat
Kobayakawa Hideaki

Kobayakawa Hideaki (, 1577 – 1. joulukuuta 1602) oli japanilainen daimio, joka eli Azuchi-Momoyama-kaudella. Hideaki oli Toyotomi Hideyoshin langon Kinoshita Iesadan viides poika, jonka Kobayakawa Takakage adoptoi sukuunsa. Hideyoshi nimitti Kobayakawan yhdeksi toisen Korean sotaretken komentajista Kuroda Kanbein alaisuuteen. Sotaretken aikana Kobayakawa ei tullut toimeen joukkojen valvojana toimineen Ishida Mitsunarin kanssa, sillä Ishida kanteli Hideakin kyvyttömyydestä Hideoyoshille. Ilmeisesti tämän johdosta Hideyoshi siirsi Kobayakawan läänityksen Kyūshūsta vähempituottoiseen Echizeniin. Ennen kuolemaansa Hideyoshi kuitenkin peruutti muutoksen ja salli Kobayakawan muuttaa takaisin. Pian Hideyoshin kuoltua sijaishallitsijoiden neuvostossa toimineet Tokugawa Ieyasu ja Ishida Mitsunari jakaantuivat kahteen vastakkaiseen leiriin. Kartuttaakseen joukkojansa Ishida tarjosi Kobayakawalle kahta lääniä Osakan ympäriltä sekä kampakun paikkaa, mikäli tämä liittyisi hänen kannattajiinsa. Kobayakawa kysyi neuvoa Hideyoshin leskeltä Neneltä, joka kuitenkin kehotti tätä liittymään Tokugawaan. Mitsunari ei hyväksynyt päätöstä, sillä Hideakin lähes 16 000 sotilaan armeija olisi merkittävä tekijä sodassa, ja suostutteli Kobayakawan liittymään riveihinsä. Vaikka Kobayakawa lupasi antaa tukensa Mitsunarille, hän kävi salaa keskustelua myös Tokugawan kanssa. Sekigaharan taistelussa Kobayakawan joukot sijoittuivat Masuo-vuorelle Ōtani Yoshitsugun joukkojen yläpuolelle ja ne muodostivat Mitsunarin armeijan oikean siiven.A Military History, s.230. Kun Mitsunari komensi Hideakin etenemään, tämä ei suostunut ja pysyi paikallaan vielä Konishi Yukinagan ja Ōtani kehotuksista huolimatta. Tämän seurauksena Ōtani alkoi epäillä Hideakin uskollisuutta ja käänsi varmuuden vuoksi osan joukoistaan vastaamaan mahdolliseen hyökkäykseen selustasta.Clements, s. 224. Myös Tokugawa oli epävarma Hideakin lopullisesta päätöksestä ja lähetti joukkojaan ampumaan Kobayakawaa kohti muistutuksena tilanteen vakavuudesta. Tämän seurauksena Kobayakawa teki päätöksen ja komensi joukkonsa hyökkäämään Ōtania vastaan. Taistelusta tuli verinen molemmille osapuolille, mutta tilanne ratkesi viimein kun Mitsunarin puolella taistellut Wakisaka Yasuharu loikkasi Ieyasun puolelle ja auttoi Hideakia tuhoamaan Ōtanin joukot. Taistelun jälkeen Tokygawa lähetti Kobayakawan jahtaamaan pakenevia vihollisiaan, ja tämä päihitti Ishida Masatsugun Sawayaman piirityksessä. Muutamaa vuotta myöhemmin Kobayakawa ilmeisesti tuli hulluksi ja kuoli ilman perillistä. Tämän myötä Kobayakawan klaani hajosi ja sen läänitykset annettiin Ikedan klaanille. ==Lähteet== * * ===Viitteet=== Luokka:Daimiot Luokka:Vuonna 1577 syntyneet Luokka:Vuonna 1602 kuolleet
Jean-Sebastien Bax

Jean-Sebastien Bax (s. 5. lokakuuta 1972 Marseille) on mauritiuslais- ranskalainen entinen jalkapalloilija, pelipaikaltaan keskikenttäpelaaja. Bax pelasi seuratasolla vuosina 1994-1997 mauritiuslaisessa Fire Brigade SC:ssä, jonka jälkeen hän edusti kaksi vuotta réunionilaista AS Marsouinsia. Hän pelasi uransa viimeiset kahdeksan vuotta Kapkaupungin Santoksessa, jonka riveissä hän voitti Premier Soccer Leaguen kaudella 2001-2002. Bax pelasi Mauritiuksen maajoukkueessa 16 ottelua ja teki niissä kaksi maalia. Hän pelasi muun muassa vuosien 2002 ja 2006 MM-kisojen karsinnoissa ja teki maalin Egyptiä vastaan vuoden 2002 kisojen karsinnoissa. == Lähteet == Luokka:Mauritiuslaiset jalkapalloilijat Luokka:Ranskalaiset jalkapalloilijat Luokka:Vuonna 1972 syntyneet Luokka:Elävät henkilöt
Armand Forchério

Armand Forchério (s. 1. maaliskuuta 1941) on monacolainen entinen jalkapalloilija ja -valmentaja. Hän pelasi puolustajana. Forchério pelasi AS Monacossa vuosina 1961-1972 ja oli mm. voittamassa vuoden 1963 Ranskan cupin ja Ligue 1:en. Hän edusti viimeisen pelivuotensa AC Arlesia ja valmensi sitä seuraavalla kaudella. Forchério valmensi myös AS Monacoa vuosina 1975-1977. == Lähteet == Luokka:Monacolaiset jalkapalloilijat Luokka:Monacolaiset jalkapallovalmentajat Luokka:Vuonna 1941 syntyneet Luokka:Elävät henkilöt
Ristin Tuki

Ristin Tuki ry on suomalaisen kristillisen Taivas TV7 -televisiokanavan taustalla toimiva yhdistys. Ristin Tuki toimii lahjoitusvarojen koordinoijana, julkaisee TV7 uutiset -lehteä ja tuottaa ohjelmia näytettäväksi TV7:ssä. Noin 70 prosenttia kanavan tuloista on lahjoitusvaroja, joita kanavan tukiyhdistys Ristin Tuki ry kerää. Yhdistys on perustettu vuonna 1986, sen kotipaikka on Espoo ja rek.nro 146.323.http://yhdistysrekisteri.prh.fi Suomessa tuotettavan ohjelman lisäksi yhdistys kustantaa TV7:n Jerusalemin toiminnan. Ristin Tuki ry:llä on myös taloudellinen vastuu Viron TV7:n toiminnasta. == Lähteet == ==Aiheesta muualla== *Ristin Tuki Luokka:Suomalaiset kristilliset järjestöt
Alain Cavalier

Alain Cavalier (s. 14. syyskuuta 1931 Vendôme, Ranska) on ranskalainen elokuvaohjaaja. Cavalier aloitti Édouard Molinaron ja Louis Mallen apulaisena, ja hänen ensimmäinen oma ohjauksensa oli lyhytelokuva L’américain vuodelta 1958. Cavalier’n ensimmäinen kokopitkä elokuva oli vuoden 1962 Taistelu saarella. Hänen tunnetuin elokuvansa lienee vuoden 1968 Levoton sydän, jonka pääosassa esiintyi Catherine Deneuve. Cavalier’n ensimmäiset elokuvat olivat poliittisia jännityselokuvia, mutta myöhemmin urallaan hän siirtyi filosofisiin teoksiin, joita ovat 1980-luvulla valmistuneet Un étrange voyage (1981) ja Thérèse (1986). Thérèse palkittiin Ranskassa parhaan elokuvan César- palkinnolla, ja Cavalier sai siitä parhaan ohjaajan Césarin. Cavalierin elokuva Pater kilpaili Cannesin vuoden 2011 elokuvajuhlien pääkilpailusarjassa. == Filmografia == *L'américain (1958) (lyhytelokuva) *Taistelu saarella (Le combat dans l'île, 1962) *L'insoumis (1964) *Keskiyön kaappaus (Mise à sac, 1967) *Levoton sydän (La chamade, 1968) *Le plein de super (1976) *Martin et Léa (1979) *Ce répondeur ne prend pas de messages (1979) *Un étrange voyage (1981) *Thérèse (1986) *La dame des lavabos (1988) (lyhytdokumentti) *Libera me (1993) *La rencontre (1996) *Vies (2000) (dokumentti) *René (2002) *Le filmeur (2005) *Lieux saints (2007) (lyhytdokumentti) *Irène (2009) *Pater (2011) == Lähteet == == Aiheesta muualla == * * Luokka:Ranskalaiset elokuvaohjaajat Luokka:Vuonna 1931 syntyneet Luokka:Elävät henkilöt
NGC 3109

NGC 3109 on epäsäännöllinen- tai spiraaligalaksi, joka kuuluu paikalliseen ryhmään. Se sijaitsee 4,200,000 valovuoden päässä Maasta, Vesikäärmeen tähdistössä. Galaksi on yksi Paikallisen ryhmän suurimmista, ja sen uskotaan olevan vuorovaikutuksessa Ilmapumpun kääpiögalaksin kanssa. Galaksin löysi John Herschel 24. maaliskuuta 1835 Etelä-Afrikassa. Tutkimalla galaksin punaisia jättiläisiä on havaittu, että sillä on poikkeuksellisen alhainen metallipitoisuus kuten Pienellä Magellanin pilvellä.Evans, Chris. "The ARAUCARIA Project - First Observations of Blue Supergiants in NGC 3109". Galaksin status on epävarma, ja teoriat vaihtelevat epäsäännöllisen galaksin ja pienen spiraaligalaksin välillä. Mikäli NGC 3109 on spiraaligalaksi, se on pienin Paikallisen ryhmän spiraaligalakseista.Sauvage, Marc; Grażyna Stasińska, Daniel Schaerer (2002). The evolution of galaxies: II--basic building blocks, Osa 2. Kluwer Academic Publishers. == Lähteet == *IUPAC Database *Irregular Galaxy NGC 3109 === Viitteet === Luokka:Epäsäännölliset galaksit Luokka:Paikallinen ryhmä Luokka:Vesikäärmeen tähdistö 3109
Hari Khadka

Hari Khadka (; s. 11. maaliskuuta 1976 Kathmandu) on nepalilainen entinen jalkapalloilija, joka pelasi hyökkääjänä. Hän edusti seuratasolla muun muassa meksikolaista CF Atlantea. Khadka pelasi Nepalin maajoukkueessa 20 ottelua ja teki niissä kolme maalia. Hän osallistui muun muassa vuoden 2002 MM-kisojen karsintoihin, joissa hän onnistui maalinteossa kahdesti. == Lähteet == Luokka:Nepalilaiset jalkapalloilijat Luokka:Vuonna 1976 syntyneet Luokka:Elävät henkilöt
Colin McKay

Colin McKay (s. 29. elokuuta 1975, Saskatchewan, Kanada) on ammattirullalautailija North Vancouverista, Brittiläisestä Kolumbiasta, Kanadasta. Hänen sponsorinaan toimii Plan B Skateboards. == Lähteet == Luokka:Elävät henkilöt Luokka:Vuonna 1975 syntyneet Luokka:Kanadalaiset rullalautailijat
Samuel Olivas

Samuel Olivas (s. 24. joulukuuta 1974) on nicaragualainen entinen jalkapalloilija, joka pelasi keskikenttäpelaajana. Hän edusti koko uransa Nicaraguan pääsarjassa pelannutta Real Estelía. Olivas pelasi maajoukkueessa kolme ottelua, vuonna 2000 karsinnoissa MM-kisoihin 2002. == Lähteet == Luokka:Nicaragualaiset jalkapalloilijat Luokka:Vuonna 1974 syntyneet Luokka:Elävät henkilöt
Shashi Kapoor

Balbir Raj Kapoor (; 18. maaliskuuta 1938 Kalkutta – 4. joulukuuta 2017 Mumbai), taiteilijanimeltään Shashi Kapoor () oli intialainen elokuvanäyttelijä, -tuottaja ja -ohjaaja. Hän näytteli monissa hindinkielisissä elokuvissa ja muutamissa englanninkielisissä elokuvissa. Hän kuului Kapoorin näyttelijäsukuun. Hän oli Prithviraj Kapoorin poika, Raj Kapoorin ja Shammi Kapoorin veli, Jennifer Kendalin leski sekä Karan Kapoorin, Kunal Kapoorin ja Sanjana Kapoorin isä. Intian valtio myönsi Kapoorille Padma Bhushan -palkinnon vuonna 2011. == Valikoitu filmografia == * Katkera rakkaus (Awara, 1951) * Shakespeare wallah – kaihoisa romanssi (Shakespeare Wallah, 1965) * Jab Jab Phool Khile (1965) * Bombay Talkie (1970) * Siddhartha (1972) * Deewaar (1975) * Kabhi Kabhie (1976) * Junoon (1978) * Kaala Patthar (1979) * Shaan (1980) * Silsila (1981) * Kuumuus ja kiihko (Heat and Dust, 1983) * New Delhi Times (1986) * Sammyn ja Rosien naimapuuhat (Sammy and Rosie Get Laid, 1987) * Harhautus (The Deceivers, 1988) * In Custody (1993) * Jinnah (1998) == Palkinnot == * National Film Awards ** 1979: Paras hindinkielinen elokuva – Junoon ** 1986: Paras miespääosa – New Delhi Times ** 1994: Erityispalkinto raadilta – In Custody * Filmfare Awards ** 1976: Paras miessivuosa – Deewaar ** 1980: Paras elokuva – Junoon ** 1982: Paras elokuva – Kalyug ** 2010: Elämäntyöpalkinto * Bengal Film Journalists’ Association Awards ** 1965: Paras miespääosa – Jab Jab Phool Khile ** 1988: Paras miespääosa – New Delhi Times * Muut palkinnot ** 2011: Padma Bhushan ** 2014: Dadasaheb Phalke Award == Lähteet == == Aiheesta muualla == * * * Luokka:Intialaiset näyttelijät Luokka:Intialaiset elokuvatuottajat Luokka:Intialaiset elokuvaohjaajat Luokka:Vuonna 1938 syntyneet Luokka:Vuonna 2017 kuolleet
Montako minua on?

Montako minua on? Matkoja filosofiaan () on Richard David Prechtin vuonna 2007 ilmestynyt kirja filosofiasta. Kirjan luvut on järjestetty filosofi Immanuel Kantin esittämien kysymysten mukaan. == Luvut == Mitä minä voin tietää? * Mitä minä voin tietää? – Mikä on totuus? – Mistä me tulemme? – Kuinka aivot toimivat? – Mistä tiedän, kuka olen? – Kuka on ”minä”? – Mitä tunteet ovat? – Mikä minun alitajuntani on? Mikä muisti on? – Mitä kieli on? Miten minun tulee toimia? Tarvitsemmeko muita ihmisiä? – Miksi me autamme muita? – Miksi minun kuuluu olla hyvä? – Voinko haluta, mitä haluan? – Onko aivoissa moraalia? – Kannattaako minun olla hyvä? – Onko moraali synnynnäistä? – Saako ihmistä tappaa? – Onko abortti moraalinen teko? – Onko kuolinapu sallittu? – Saako eläimiä syödä? – Kuinka suhtautua ihmisapinoihin? – Miksi luontoa pitää suojella? – Saako ihmisiä kopioida? – Mihin lisääntymislääketiede johtaa? – Mitä aivotutkimus saa tehdä? Mitä minä saan toivoa? Onko Jumala olemassa? – Löytyykö luonnosta järkeä? – Mitä on rakkaus? – Mitä on vapaus? – Tarvitsemmeko me omaisuutta? – Mikä on oikeudenmukaista? – Mitä on onnellinen elämä? – Voiko onnellisuuteen oppia? – Onko elämällä jokin tarkoitus? == Lähteet == == Aiheesta muualla == * * Pauli Vesakas: Montako minua on? Savon sanomat 18.8.2009. * Veli-Matti Karhulahti: Nykyfilosofian pop-aapinen Turun sanomat 2.6.2009. Luokka:Kirjat filosofiasta Luokka:Saksalaiset tietokirjat Luokka:Vuoden 2007 kirjat
Yleisurheilun alle 20-vuotiaiden Euroopan-mestaruuskilpailut

Yleisurheilun alle 20-vuotiaiden Euroopan-mestaruuskilpailut ovat Euroopan yleisurheiluliiton järjestämät yleisurheilukilpailut. Kilpailuihin osallistuvat kilpailijat saavat olla korkeintaan 19-vuotiaita kilpailuvuoden 31. joulukuuta. Ensimmäiset alle 20-vuotiaiden Euroopan-mestaruuskilpailut järjestettiin vuonna 1970 ja toiset kolme vuotta myöhemmin. Toisen kerran jälkeen niitä on järjestetty kahden vuoden välein. ==Kilpailupaikat== # 1970: Pariisi # 1973: Duisburg # 1975: Ateena # 1977: Donetsk # 1979: Bydgoszcz # 1981: Utrecht # 1983: Schwechat # 1985: Cottbus # 1987: Birmingham # 1989: Varaždin # 1991: Thessaloniki # 1993: San Sebastián # 1995: Nyíregyháza # 1997: Ljubljana # 1999: Riika # 2001: Grosseto # 2003: Tampere # 2005: Kaunas # 2007: Hengelo # 2009: Novi Sad # 2011: Tallinna # 2013: Rieti # 2015: Eskilstuna # 2017: Grosseto # 2019: Borås # 2021: Tallinna # 2023: Jerusalem # 2025: Tampere ==Lähteet== * European Junior Championships (Men) * European Junior Championships (Women) * European Athletics U20 Championships european- athletics.com Luokka:Yleisurheilun alle 20-vuotiaiden Euroopan- mestaruuskilpailut
Babe I’m Gonna Leave You

"Babe I'm Gonna Leave You" on folk-kappale, jonka on kirjoittanut Anne Bredon (sittemmin Anne Johannson) 1950-luvun loppupuolella. Sen nauhoitti Joan Baez ja se julkaistiin hänen vuoden 1962 albumillaan Joan Baez in Concert, Part 1. Kappaleen on nauhoittanut myös englantilainen rock-yhtye Led Zeppelin, joka julkaisi sen vuoden 1969 nimikkoalbumillaan Led Zeppelin. ==Cover-versiot== * 1971: Pyg * 1996: Great White * 1998: Chapter Eleven * 2000: useat artistit * 2000: Paul Oakenfold * 2001: Richard DeVinck * 2002: Cactus Jack * 2002: Doro * 2002: Thomas Fuchs * 2004: Hampton String Quartet * 2005: Hal Lindes * 2006: Michael Armstrong * 2007: Vanilla Fudge * 2007: Carl Kennedy ja Dirty South * 2008: Tony Franklin * 2008: Joe Lynn Turner * 2009: P!nk * 2010: HIM ==Lähteet== Luokka:Balladit Luokka:Vuoden 1962 kappaleet Luokka:Led Zeppelinin kappaleet
Pinja Hanski

Pinja Hanski (nyk. Pinja Rautio, s. 1974) on suomalainen laulaja. (Arkistoitu lähde) Hänen veljensä on näyttelijä Janus Hanski ja sisko laulaja Anna Hanski. Hän on laulaja Seppo Hanskin tytär ja näyttelijä Pehr-Olof Sirénin lapsenlapsi. 1990-luvun lopussa hän keikkaili ja levytti Ville Witkan kanssa duona Ville ja Pinja.Pinja Hanski on Hjallis Harkimon rakas Is.fi 21.4.2006 Hanski on seurustellut Hjallis Harkimon kanssa. == Albumit == * Haamumaili 2002 * Ville ja Pinja 1998 (osana duoa Ville ja Pinja) == Singlet ja EP:t == * Olet lehdetön puu 2002 * Tänään tuntuu hyvältä 2001 * Tavallinen onni / Viimeistä päivää 1999 (osana duoa Ville ja Pinja) == Kokoelma == * Joulun tähdet 2002 == Filmografia == == Lähteet == Luokka:Suomalaiset laulajat Luokka:Vuonna 1974 syntyneet Luokka:Elävät henkilöt
Grays Harbor

Grays Harbor on estuaari, joka sijaitsee Washingtonin osavaltiossa Tyynenmeren rannikolla 72 kilometriä Columbiajoesta pohjoiseen. Lahti on veden alle vajonnut jokilaakso, joka muodostui viime jääkaudella, kun merivesi nousi Chehalisinlahteen. Lahti on 27 kilometriä pitkä ja 19 kilometriä leveä. Chehalisjoki laskee sen itäpäähän, jossa joen rannalla sijaitsee Aberdeenin kaupunki, ja joen pohjoisrannalla tätä hiukan pienempi Hoquiam välittömästi luoteeseen ja lahden rannalle levittyen. Chehalisin lisäksi Grays Harboriin laskee useita muita pienempiä jokia ja puroja, kuten Hoquiam ja Humptulips. Grays Harborin erottaa merestä matalien niemien muodostama portti, joka on vain noin kolme kilometriä leveä. Molemmat niemet ovat asuttuja: pohjoisella niemellä sijaitsee Ocean Shores, eteläisellä niemellä Westport. Lahden alkuperäinen nimi oli Bullfinch Harbor, mutta se nimettiin myöhemmin löytäjänsä, kapteeni Robert Grayn mukaan. Tämä löysi lahden vuonna 1792 ja purjehti sinne osana pitkin rannikkoa suuntautuneita turkismyyntiretkiään. Alueen piirihallinto perustettiin vuonna 1854, mutta laajamittainen seudun puuteollisuuden, lähinnä sahateollisuuden, viitoittama asuttaminen alkoi 1870-luvulla. Kun Yhdysvaltain itäosien metsävarat olivat ehtyneet, monet aikaisemmin idässä ja pohjoisvaltiossa työtään tehneet lokarit () muuttivat Grays Harborin alueelle. Sinne heitä tuli myös Euroopasta, erityisesti Ruotsista ja Suomesta. Vuonna 1988 Hoquiamin läheisyyteen perustettiin 6,2 neliökilometrin suuruinen luonnonsuojelualue, jonka runsas lajisto asuu vuorovesialueen mutatasangoilla ja suolasoilla. ==Lähteet== == Aiheesta muualla == *Topographic map Luokka:Washingtonin maantiede Luokka:Yhdysvaltain lahdet Luokka:Estuaarit
All Together Now

All Together Now on englantilaisen rockyhtye Argentin kolmas albumi. Se äänitettiin Abbey Road -studiolla Lontoossa 1971. Levy julkaistiin heinäkuussa 1972. Albumi oli yhtyeen suurin kaupallinen menestys. Se nousi Britannian albumilistan sijalle 13, ja pysyi listalla yhteensä 8 viikkoa. Yhdysvalloissakin levy myi hyvin. Albumin singlehittejä olivat ”Hold Your Head Up” (UK ja USA nro 5) sekä ”Tragedy” ja ”He’s a Dynamo”. 1997 julkaistulla CD- versiolla löytyy yhteensä seitsemän bonuskappaletta, muun muassa Russ Ballardin sävellys ”God Gave Rock and Roll to You”. == Kappaleet == === A-puoli === # # # # === B-puoli === # * # # == Kokoonpano == * Rod Argent – koskettimet, laulu * Russ Ballard – kitarat, piano (kappale 3), laulu * Jim Rodford – basso, kitara, laulu * Robert Henrit – rummut, lyömäsoittimet == Arvostelut == * AllMusic: AllMusic review == Lähteet == Luokka:Vuoden 1972 albumit Luokka:Brittiläiset rockalbumit
Yleisurheilun alle 20-vuotiaiden Euroopan-mestaruuskilpailut 1970

Vuoden 1970 yleisurheilun alle 20-vuotiaiden Euroopan-mestaruuskilpailut käytiin Pariisissa, Ranskassa. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 100 m Franz-Peter Hofmeister 10,61 Dominique Chauvelot 10,65 Jean-Paul Dubisson 10,73 200 m Franz-Peter Hofmeister 21,49 Aleksandr Židkih 21,80 Sergei Korovkin 21,80 400 m Peter Beaven 47,11 Ulrich Reich 47,36 Andreas Scheibe 47,65 800 m Hans-Henning Ohlert 1.50,96 Vladimir Zimin 1.51,39 Ulrich Keufner 1.51,41 1 500 m Klaus- Peter Justus 3.51,39 Paul-Heinz Wellmann 3.51,79 Francisco Morera 3.52,48 3 000 m Herman Mignon 8.08,73 John Boggis 8.10,43 Juri Kortšenkov 8.11,15 2 000 m esteet Bronisław Malinowski 5.44,00 Juhani Huhtinen 5.45,48 Elek Sári 5.45,48 110 m aidat Berwyn Price 14,21 Mirosław Wodzyński 14,22 Klaus Fiedler 14,22 400 m aidat Dmitri Stukalov 50,30 Jean-Pierre Perrot 50,45 Jevgeni Gavrilenko 50,72 Korkeushyppy Jirí Palkovský 218 Csaba Dosa 216 Ferenc Dóczi 206 Seiväshyppy François Tracanelli 520 Serge Lefebvre 480 Romuald Murawski 480 Pituushyppy Valeri Podlužni 787w Jacques Rousseau 781w Nenad Stekic 751w Kolmiloikka Valeri Podlužni 16,25w Anatoli Golubtsov 16,05w Gábor Katona 16,03w Kuulantyöntö Wolfgang Barthel 18,10 Manfred Kaiser 17,40 Jan Skoupý 17,11 Kiekonheitto Aleksandr Nažimov 54,18 Lothar Schlage 53,96 Pál Szauer 53,00 Moukarinheitto Todor Manolov 65,16 Aleksei Spiridonov 64,88 Sergei Korobov 59,08 Keihäänheitto Aimo Puska 76,98 Aleksandr Makarov 74,92 Wolfgang Hanisch 73,22 Kymmenottelu Aleksandr Blinjajev 7632 Eberhard Stroot 7584 Frank Nusse 7129 10 000 m kävely Lutz Lipowski 43.35,6 Peter Schuster 44.02,0 Mihail Aleksejev 44.19,4 4 x 100 m 40,18 40,27 40,55 4 x 400 m 3.11,2 3.11,5 3.11,7 ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 100 m Helena Kerner 12,10 Andrea Lynch 12,19 Helen Golden 12,23 200 m Helen Golden 24,34 Annegret Kroniger 24,64 Véronique Grandrieux 24,72 400 m Monika Zehrt 54,00 Bozena Zientarska 54,61 Brigitte Rohde 55,07 800 m Waltraud Pöhland 2.05,29 Sylvia Schenk 2.05,30 Galina Vayngarten 2.06,45 1 500 m Katharina Clausnitzer 4.24,17 Christine Haskett 4.27,16 Olga Dvirna 4.28,37 100 m aidat Grażyna Rabsztyn 14,06 Monika Hys 14,11 Margarete Leidel 14,51 Korkeushyppy Mieke van Doorn 174 Svetlana Gontkovskaja 174 Renate Gärtner 174 Pituushyppy Jarmila Nygrýnová 627w Moira Walls 626w Brigitte Göhrs 603w Kuulantyöntö Gabriele Moritz 16,91 Birgit Palzkill 16,56 Margitta Ludewig 15,98 Kiekonheitto Klára Pogyor 48,26 Maria Illi 47,76 Irina Sapronova 47,50 Keihäänheitto Jacqueline Todten 55,20 Christine Schmidt 53,08 Inâra Ošina 52,36 Viisiottelu Monika Peikert 4578 Irena Vitane 4482 Florence Picaut 4422 4 x 100 m 45,26 45,27 45,47 4 x 400 m 3.40,2 3.44,0 3.46,7 ==Lähteet== * European Junior Championships (Men) * European Junior Championships (Women) Luokka:Yleisurheilun alle 20-vuotiaiden Euroopan-mestaruuskilpailut Luokka:Vuoden 1970 yleisurheilu Luokka:Pariisin urheilutapahtumat Luokka:Ranskan yleisurheilu
Ouwo Moussa Maazou

Ouwo Moussa Maazou (s. 25. elokuuta 1988 Niamey) on nigeriläinen jalkapalloilija, pelipaikaltaan hyökkääjä. Hän edustaa Tunisian pääsarjassa ES Sahelia. ==Seurajoukkueura== Maazou aloitti uransa nigeriläisessä Sahel SC:ssä. Vuonna 2007 hän siirtyi Belgian liigassa pelanneeseen KSC Lokereniin. Maazou oli seurassa kaksi vuotta, kunnes lähti venäläiseen TsSKA Moskovaan. Hän on pelannut moskovalaisjoukkueessa 15 ottelua ja ollut seurasta lainalla sekä AS Monacossa että FC Girondins de Bordeaux'ssa. Maazou oli mukana voittamassa Venäjän cupia vuonna 2009. Heinäkuussa 2012 Maazou allekirjoitti kolmen vuoden sopimuksen ES Sahelin kanssa.ES Sahel : Maazou signe trois ans FootAfrica 365 5.7.2012 Viitattu 18.7.2012 ==Maajoukkueura== Maazou on pelannut Nigerin maajoukkueessa vuodesta 2008 lähtien. Hän on edustanut joukkueessa muun muassa vuoden 2010 MM-kisojen karsinnoissa, joissa hän pelasi viisi ottelua. Maazou on tehnyt maajoukkueessa yhden maalin, voittomaalin Egyptiä vastaan karsinnoissa Afrikan-mestaruuskilpailuihin 2012. == Lähteet == Luokka:Nigeriläiset jalkapalloilijat Luokka:Vuonna 1988 syntyneet Luokka:Elävät henkilöt
Bershka

thumb|Bershka-myymälä ostoskeskuksessa Bukarestissa. Bershka on espanjalaisen Inditex-yhtiön omistama nuorille suunnattua muotia myyvä myymäläketju. Sillä on 675 liikettä 48 maassa. Suomessa sillä ei ole toimintaa; lähimmät liikkeet ovat Virossa. Bershka perustettiin huhtikuussa 1998. ==Aiheesta muualla== *Bershka.com Luokka:Vaateliikkeet Luokka:Espanjalaiset yritykset
Sur

Sur voi tarkoittaa seuraavia: * Sur, kaupunki Omanissa * Sur-dynastia, Pohjois-Intiassa valtaa 1500-luvulla pitänyt paštudynastia * Ṣūr, Tyroksen alkuperäinen foinikiankielinen nimi * SUR, Surinamen maatunnus * SUR, aikoinaan Neuvostoliiton ruplan valuuttakoodi * Abin Sur, DC Comicsin sarjakuvasankari
Shimazu Yoshihiro

Shimazu Yoshihiro (, 21. elokuuta 1535 – 30. elokuuta 1619) oli japanilainen daimio, joka kuului Shimazu-klaaniin. Hän oli Shimazu Takahisan poika ja Shimazu Yoshihisan pikkuveli. Yoshihiro oli kyvykäs kenraali, ja osallistui usein veljensä kampanjoihin. Vuonna 1572 hän johti joukkonsa voittoon taistelussa Itō Yoshisuken lukumäärältään suurempaa armeijaa vastaan. Tämän jälkeen hän toimi laajasti Kyūshūn yhdistämiseksi, kunnes lopulta joutui alistumaan Toyotomi Hideyoshin palvelukseen vuonna 1587. Tämän alaisuudessa Yoshihiro nimitettiin daimioksi, ja hänet lähetettiin osallistumaan Hideyoshin Korean kampanjaan. Pian Hideyoshin kuoltua sijaishallitsijoiden neuvosto jakautui kahteen leiriin Tokugawa Ieyasun ja Ishida Mitsunarin johdolla. Yoshihiro liittoutui Mitsunarin kanssa, mutta ei tullut tämän kanssa toimeen, eikä tuntenut saavansa ääntään kuuluviin päätöksenteossa. Ieyasun ja Mitsunarin kohdatessa Sekigaharan taistelussa vuonna 1600, Yoshihiron ja Mitsunarin välit olivat hyvin tulehtuneet. Yoshihiro raivostui jopa kun Mitsunarin lähettiläs saapui käskemään häntä taisteluun nousematta ensin ratsailta, ja Mitsunarin täytyi tulla henkilökohtaisesti pahoittelemaan tapahtunutta. Tästä huolimatta Yoshihiro ei suostunut hyökkäämään, mikä pahensi entisestään Mitsunarin tilannetta. Lopulta toinen Mitsunarin liittolaisista Kobayakawa Hideaki liittyi Tokugawaan, ja hyökkäsi Ōtani Yoshitsugun selustaan. Taistelun päätteeksi Yoshihiro joutui Tokugawan sotilaiden piirittämäksi, mutta ei suostunut antautumaan. Hän kokosi joukkonsa ja murtautui väkisin Tokugawan linjojen läpi pakoon. Tämän seurauksena suuri osa Yoshihiron joukoista menehtyi, mutta he onnistuivat samalla haavoittamaan Tokugawan tärkeää kenraalia, Ii Naomasaa, jonka uskotaan kuolleen tämän johdosta kaksi vuotta myöhemmin. Taistelusta paettuaan Shimazu palasi laivoilla takaisin Satsumaan. Yoshihiron onnistui sopia välinsä Tokugawan kanssa, joka antoi Yoshihiron pojan Shimazu Tadatsunen seurata isäänsä klaanin johtajana. Loppuelämänsä Yoshihiro vietti Sakurajimassa kouluttaen nuorempia sukupolvia. ==Lähteet== * Luokka:Daimiot Luokka:Vuonna 1535 syntyneet Luokka:Vuonna 1619 kuolleet
Merikarvianjoki

thumb|Merikarvianjoki. thumb|Vaaditkoski Merikarvianjoessa. Merikarvianjoki () on runsaskoskinen joki Siikaisten ja Merikarvian kunnissa Satakunnassa. Joki saa alkunsa Isojärvestä Siikaisissa ja jatkuu Merikarvian alueella, jossa se laskee mereen Merikarvian keskustan luona. Joen pituus on 27 kilometriä, pudotuskorkeutta mereen on 35 metriä, ja keskivirtaama on noin 15 m³/s. Vaelluskaloilla on merestä vapaa nousuyhteys koko joen matkalle. Merikarvianjoki on Etelä-Suomen suosituimpia kalastuskohteita. Joen varrella sen keskijuoksulla sijaitsee Merikarvian Lankosken kylä, jossa on aiemmin toiminut Lankosken paperitehdas. Joen suulla sijaitsee Merikarvian kirkonkylä, joka muodostuu Alakylän ja Ylikylän kylistä. ==Vesistösuhteet== Joki on osa Karvianjoen vesistöä ja tärkein sen kolmesta lasku-uomasta. Karvianjoen vesistön kaksi muuta lasku-uomaa ovat Noormarkun Inhottujärvestä Porissa alkunsa saava Noormarkunjoki eli Eteläjoki ja Noormarkun Poosjärvestä alkunsa saava Pohjajoki, jotka molemmat laskevat mereen Ahlaisissa Porissa. Merikarvianjokeen laskee pohjoisesta Merikarvian Lauttijärven ja Tuorilan kylien suunnasta Tuorijoki. ==Aiheesta muualla== * Merikarvianjoen kotisivut * * Luokka:Suomen joet Luokka:Merikarvianjoen alaosan alue Luokka:Merikarvia Luokka:Siikaisten luonto Luokka:Vesistöjen bifurkaatiot
Joe E. Brown

Joe E. Brown (28. heinäkuuta 1891 Holgate, Ohio – 6. heinäkuuta 1973 Los Angeles, Kalifornia) oli yhdysvaltalainen näyttelijä ja koomikko. Hän aloitti esiintyjänuransa sirkuksessa kymmenvuotiaana ja siirtyi myöhemmin vaudeville- esiintyjäksi. Vuonna 1920 hän eteni Broadwaylle. Ensimmäisen kerran hän näytteli elokuvissa vuonna 1928 ja seuraavana vuonna hän solmi sopimuksen Warner Bros -elokuvastudion kanssa. Brownin Warnerille tekemien elokuvien joukkoon kuuluu muun muassa vuonna 1935 valmistunut Kesäyön unelma. Sopimus Warnerin kanssa päättyi 1936, jonka jälkeen Brown näytteli pääasiassa b-elokuvissa. Sodan jälkeen Brown keskittyi teatteriin ja 1950- ja 1960-luvuilla hän esiintyi myös televisiossa. Hänen viimeiset elokuvaesiintymisensä olivat pääasiassa cameorooleja, merkittävimpänä poikkeuksena Osgood Fieldingin rooli vuonna 1959 valmistuneessa elokuvassa Piukat paikat. Brown on saanut tähden Hollywood Walk of Famelle. == Lähteet == == Aiheesta muualla == * Luokka:Vaudeville-esiintyjät Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset koomikot Luokka:Hollywood Walk of Fame Luokka:Vuonna 1892 syntyneet Luokka:Vuonna 1973 kuolleet
Pallivahankivi

thumb|Pallivahankivi huhtikuussa 2011. Pallivahankivi eli Pallivaha on noin 10 metriä korkea siirtolohkare Pallivahanmäen kupeessa Turun Pallissa. Kivi on antanut nimensä ympäröivälle Pallivahan eli Pallin asuinalueelle, jossa sijaitsevat muiden muassa Pallivahan koulu ja Pallivahan kirkko. Kiveen liittyy tarina, jonka mukaan sen on nykyiselle paikalleen viskannut läheisellä Nunnavuorella asunut jättiläinen. Vuonna 1697 kuninkaallinen maanmittari Magnus Bergman merkitsi kiven verotusta varten laatimaansa karttaan rajakiveksi. Nimen Pallivaha alkuosa viittaa kiven muotoon ja tulee murteen "palloa" merkitsevästä sanasta palli. Loppuosa vaha tarkoittaa lounaismurteessa isoa kiveä tai rajakiveä. Kivi on rauhoitettu luonnonmuistomerkkinä.Kivessä oleva laatta. Luettu 16.4.2011. Vuoden 2011 heinäkuussa yhtenä Turku365 -hankkeen käsityöteoksena Pallivahankivellä toteutettiin paikkasidonnainen taideteos, jossa siirtolohkare verhottiin pienistä pitsiliinoista yhteen ommellulla suurella pitsipeitteellä, johon kaupunkilaiset olivat saaneet lahjoittaa pitsejä, ja pitsejä kerättiin myös kirpputoreilta ja kierrätyskeskuksista eri puolilta Suomea. Ajatuksena teoksessa oli houkutella ihmisiä käyttämään vanhaa kokoontumispaikkaa, jollaisena kiven on kerrottu aiemmin toimineen. Avajaisissa oli läsnä kymmeniä ihmisiä ja teoksen vieraskirjaan jätettiin seuraavan kuukauden aikana runsaasti viestejä, ja vierailijat olivat myös täydentäneet teosta lisäämällä siihen itse tuomiaan pitsialusvaatteita. Teoksen avajaisissa siirtolohkareella nähtiin myös harpunsoittaja. ==Katso myös== *Kärsämäen pirunpesä *Kukkarokivi ==Lähteet== Luokka:Turun luonto Luokka:Suomen siirtolohkareet Luokka:Suomen luonnonmuistomerkit
Bharat Mata

Bharat Mata eli Äiti Intia on Intian henkilöitymä, joka kuvastaa Intiaa äitijumalattarena. Symboli sai alkunsa 1800-luvun lopulla, mutta yleistyi vasta hindunationalismin nousun myötä. Bharat Matalle on omistettu temppeleitä ja alueittain häntä palvotaan jumalattarena. Varhaisimpiin Bharat Mata -mainintoihin sisältyy tuntemattoman kirjoittajan teos Unabimsapurana (1866), K. C. Bandyopadhyayan näytelmä Bharat Mata (1873) ja Bankim Chandra Chattopadhyayan teos Anandmath (1880). Vuonna 1905 bengalitaiteilija Abanindranath Tagore kuvasi maalauksessaan Äiti Bengalia (Bangamata), mutta päätti omistaa teoksen lopulta koko Intialle. Bharat Mata sai vuonna 1936 itselleen temppelin Varanasiin, jota koristaa valtava Intian niemimaan kartta. Bharat Matan temppeleitä sijaitsee eri puolilla maata. Hindunationalismin myötä ajatus Bharat Matasta jumalattarena on yhdistänyt intialaista nationalismia ja hindulaisuutta. Hindunationalistisen Rashtriya Swayamsevak Sangh -järjestön johtaja Mohan Bhagwatin julistus, että jokaisen intialaisen tulisi laulaa Bharat Mata ki jai ("eläköön Äiti Intia") on kerännyt osakseen kritiikkiä intialaisuuden kytkemisestä hindulaisuuteen. Intian muslimien keskuudessa on esiintynyt vastustusta Bharat Mataa kohtaan, koska useat muslimit kokevat Bharat Matan ylistämisen olevan islamin monoteismin vastaista. Myös sikhiläinen poliitikko Simranjit Singh Mann on ilmoittanut, että sikhiläisiltä Bharat Matan ylistäminen ei onnistu, koska sikhit eivät palvo naisia. Bharat Mata voi myös viitata poliittisen idean sijasta ajatukseen hindulaisuuden tiiviistä kytkeytymisestä Intian maantieteeseen. ==Lähteet== Luokka:Kansallishenkilöitymät Luokka:Hindunationalismi Luokka:Hindulaiset jumalattaret
Tərtər

Tərtər (, ) on kaupunki Azerbaidžanissa. Se sijaitsee Kuran sivujoen Tərtərin rannalla 332 kilometriä Bakusta länteen. Kaupunki on Tərtərin piirin keskus. Asukkaita on 19 400 henkeä (vuonna 2010). Tərtərin kylästä tuli vuonna 1869 Jelizavetpolin lääniin kuuluneen Dževanširin kihlakunnan keskus. Myöhemmin se oli piirikunnan ja vuodesta 1934 lähtien hallintopiirin keskus. Vuonna 1949 Tərtəristä tuli kaupunki, joka sai nimen Mir-Bəşir (ven. Мир-Баши́р, Mir- Bašir) azerbaidžanilaisen neuvostojohtajan Mir Bəşir Qasımovin mukaan. Alkuperäinen nimi palautettiin vuonna 1991. Kaupunki on maatalousalueen keskus, jossa toimii puuvillanjalostamo ja elintarviketeollisuutta. ==Lähteet== ==Aiheesta muualla== * Azerb.com: Terter (Tartar, Mir-Bashir) * Tərtərin piirin sivusto Luokka:Azerbaidžanin kaupungit Luokka:Tərtərin piirikunta
Mir Bəşir Qasımov

Mir Bəşir Fəttah oğlu Qasımov (, 1879 Täbrizin vilajeetin Dašbulahin kylä – 23. huhtikuuta 1949 Baku) oli azerbaidžanilainen neuvosto- ja puoluejohtaja. Mir Bəşir Qasımov syntyi köyhän talonpojan perheeseen. Hän liittyi bolševikkipuolueeseen vuonna 1905 ja osallistui vuosien 1905–1907 vallankumoustapahtumiin Bakussa. Vuonna 1920 hänet valittiin Azerbaidžanin kommunistipuolueen keskuskomitean ja Bakun vallankumouskomitean jäseneksi. Vuosina 1921–1924 ja 1931–1935 Qasımov työskenteli Azerbaidžanin SNT:n toimeenpanevan keskuskomitean varapuheenjohtajana ja vuosina 1937–1938 sen puheenjohtajana. Vuosina 1935–1937 hän oli tasavallan sosiaalihuollon kansankomissaari. Vuosina 1938–1949 Qasımov toimi Azerbaidžanin korkeimman neuvoston puhemiehistön puheenjohtajana. Hän oli myös Neuvostoliiton korkeimman neuvoston edustaja ja puhemiehistön varapuheenjohtaja. Qasımov on palkittu kahdella Leninin kunniamerkillä. Tərtərin kaupunki kantoi hänen nimeään vuosina 1949–1991. ==Lähteet== Luokka:Azerbaidžanilaiset poliitikot Luokka:Azerbaidžanilaiset kommunistit Luokka:Neuvostoliittolaiset poliitikot Luokka:Vuonna 1879 syntyneet Luokka:Vuonna 1949 kuolleet
Härmä (elokuva)

Härmä on JP Siilin käsikirjoittama ja ohjaama elokuva, joka sai ensi-iltansa 17. helmikuuta 2012. Elokuva kertoo 1800-luvun puukkojunkkareista. Elokuvan ensi-esitys oli Kauhavalla 27. tammikuuta 2012, jossa se esitettiin tuhannelle kutsuvieraalle. == Juoni == 1800-luvulla mahtava Välitalon tila on menossa perinnöksi puukkojunkkareiden joukossa pyörivälle Eskolle. Nuorempi suoraselkäinen Matti, joka on salakihloissa naapuritilan tyttären Ainon kanssa, olisi isännäksi sopiva. Perinteiden vastaisesti veljesten isä päättää testamentata tilansa esikoisen ohi Matille. Tästä alkaa veljesten välillä kiihkeä taistelu sekä tilasta että Ainosta. == Rooleissa == == Tuotanto == Elokuva kuvattiin kesällä 2011 Seinäjoella, Lapualla ja Kauhavalla. Elokuvaa kuvattiin osittain myös Kuortaneella. Muita kuvauspaikkoja olivat Helsinki, Ylihärmä, Laitila, Laihia sekä Stundarsin museoalue Mustasaaressa. == Vastaanotto == Episodi Jouni Vikman Iltalehti Tuomas Riskala Ilta-Sanomat Tarmo Poussu MTV.fi Outi Heiskanen V2.fi Jari Tapani Peltonen == Lähteet == == Aiheesta muualla == * Elokuvasäätiön tietosivu * Finnkinon sivu ja traileri * * Hannu Björkbacka: Härmä, Keskipohjanmaa 24.02.2012 Luokka:Vuoden 2012 suomalaiset elokuvat Luokka:JP Siilin ohjaamat elokuvat Luokka:Suomalaiset historialliset draamaelokuvat
Göygöl

Göygöl (, ) on kaupunki Azerbaidžanissa. Se sijaitsee Kuran sivujoen Gəncəçayn rannalla 364 kilometriä Bakusta länteen. Kaupunki on Göygölin piirin keskus. Asukkaita on 19 500 henkeä (vuonna 2010). Paikkakunta on saanut alkunsa saksalaisten vuonna 1819 perustamasta Helendorfin tai Helenendorfin siirtokunnasta (ven. Елендорф, Jelendorf tai Еленендорф, Jelenendorf). Siirtolaiset harjoittivat etupäässä viininviljelyä ja konjakin valmistusta. Vuonna 1938 Helendorfista tuli kaupunki, joka sai nimen Xanlar (ven. Ханла́р, Hanlar) azerbaidžanilaisen vallankumouksellisen Xanlar Səfərəliyevin mukaan. Vuonna 1939 kaupungin 5 600 asukkaasta 47,6 % oli saksalaisia, 20,8 % armenialaisia ja 18,1 % assyrialaisia. Saksalaiset karkotettiin Kazakstaniin vuonna 1941. Nykyisen nimensä kaupunki sai vuonna 2008. Göygöl on maatalousalueen keskus, jossa toimii konepaja ja elintarviketeollisuutta. Nähtävyyksiin kuuluu vuonna 1857 valmistunut goottilaistyylinen luterilainen kirkko sekä kaupungin viimeisen saksalaisen, vuonna 2007 kuolleen Viktor Kleinin talo, josta suunnitellaan museota. Lähistöllä on suuri pronssi- ja rautakautinen kurgaanihautausmaa ja muinainen asuinpaikka. Kaupungin eteläpuolella sijaitsee luonnonkauneudestaan kuuluisa Göygölin kansallispuisto. ==Lähteet== Luokka:Azerbaidžanin kaupungit Luokka:Göygölin piirikunta
Juha (vuoden 1956 elokuva)

Juha on Toivo Särkän ohjaama suomalainen värielokuva vuodelta 1956. Se pohjautuu Juhani Ahon samannimiseen romaaniin vuodelta 1911. Tarinassa Juha ja Marja ovat solmineet järkiavioliiton. ”Vilkkusilmäinen” Shemeikka saapuu kaupantekoon Juhan kanssa ja viettelee Marjan.Tv-maailma 15/2011, s. 21.Pajukallio, Arto: Elokuvat. Helsingin Sanomat 20.4.2011, s. D 7. Särkän Juha on ensimmäinen suomalainen pitkä värielokuva ja myös ensimmäinen suomalainen laajakangaselokuva (AgaScope). == Näyttelijät == == Vastaanotto == Samasta aiheesta ovat ohjanneet elokuvan myös Nyrki Tapiovaara vuonna 1937 ja Aki Kaurismäki 1999. Suomalaissyntyinen Mauritz Stiller on ohjannut Ruotsissa aiheesta elokuvan Johan (1921). Juhan luontokuvaukset tehtiin Kuusamossa. Elokuvasta tehtiin samanaikaisesti ruotsinkielinen versio, jonka ensi-ilta oli Sundsvallissa tammikuussa 1957. Menestys oli kuitenkin heikko, eikä elokuvaa esitetty Tukholmassa. Taustaa. Viitattu 11.4.2013. == Arviot == Televisioesityksen yhteydessä on kritiikissä todettu, ettei Särkän ohjaustyö yllä Tapiovaaran version tasolle, sillä kerronta on näyttelijäkeskeistä, teatterinomaista. Elina Pohjanpään roolisuoritusta Marjana on kuitenkin kehuttu edelleen puhuttelevaksi. == Lähteet == elokuva Luokka:Vuoden 1956 suomalaiset elokuvat Luokka:Suomalaiset draamaelokuvat Luokka:Toivo Särkän ohjaamat elokuvat Luokka:Toivo Särkän käsikirjoittamat elokuvat Luokka:Suomalaiset romaaneihin perustuvat elokuvat
Yleisurheilun alle 20-vuotiaiden Euroopan-mestaruuskilpailut 1973

Vuoden 1973 yleisurheilun alle 20-vuotiaiden Euroopan-mestaruuskilpailut käytiin Duisburgissa, Länsi-Saksassa. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 100 m Klaus-Dieter Kurrat 10,42 Petăr Petrov 10,49 Jerzy Wieczorek 10,59 200 m Klaus-Dieter Kurrat 21,01 Petăr Petrov 21,12 Jerzy Wieczorek 21,20 400 m Alfons Brydenbach 45,86 Jürgen Utikal 46,73 Dietmar Krug 46,81 800 m Steve Ovett 1.47,53 Willi Wülbeck 1.47,57 Erwin Gohlke 1.47,83 1 500 m Gheorghe Ghipu 3.45,78 Nicolae Onescu 3.46,07 Bernhard Vifian 3.46,70 3 000 m Hans-Jürgen Orthmann 8.03,4 Klaus- Peter Weippert 8.03,6 Ülo Kriisa 8.04,6 5 000 m Fernando Cerrada 14.01,8 Enn Sellik 14.11,8 Nikolai Radostjev 14.16,0 2 000 m esteet Frank Baumgartl 5.28,14 Vladimir Kanev 5.28,36 Magnus Tellander 5.32,66 110 m aidat Vjatšeslav Naydenko 14,42 Volker Warbende 14,43 Gus McKenzie 14,46 400 m aidat Jerzy Pietrzyk 50,07 Fedor Ekelmann 50,88 Vladimir Nagaynik 51,10 Korkeushyppy Franck Bonnet 214 Sergei Senjukov 214 Giordano Ferrari 212 Seiväshyppy Sergei Krivozub 500 Bruno Sestier 480 Paolo Gaspari Roger Thorstensson 465 Pituushyppy Frank Wartenberg 785 Jochen Verschl 759 Jean-Hervé Stievenart 754 Kolmiloikka Lothar Gora 16,29 Ramón Cid 16,06 Jean- Hervé Stievenart 15,82 Kuulantyöntö Udo Beyer 19,65 Wolfgang Schmidt 18,45 Mieczyslaw Breczewski 17,42 Kiekonheitto Wolfgang Schmidt 58,16 Kenth Gardenkrans 56,84 Nikolai Vihor 56,84 Moukarinheitto Juri Sedyh 67,32 Pavel Repin 63,58 Manfred Sens 62,06 Keihäänheitto Gerd Elze 75,86 Gheorghe Megelea 74,68 Bent Larsen 73,46 Kymmenottelu Vladimir Burjakov 7554 Dieter Leyckes 7371 Claus Marek 7370 10 000 m kävely Hartwig Gauder 44.13,6 Jevgeni Semerdžiev 44.41,6 Angelo Di Chio 45.31,4 4 x 100 m 40,03 40,26 40,66 4 x 400 m 3.06,77 3.07,09 3.07,29 ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 100 m Sonia Lannaman 11,73 Nadine Goletto 11,77 Jutta Fernys 11,80 200 m Bärbel Eckert 22,85 Ildikó Szabó 23,62 Elfriede Meierholz 23,66 400 m Bettina Wolfrum 53,28 Ann Larsson 53,34 Rosine Wallez 53,68 800 m Anita Barkusky 2.03,30 Lesley Kiernan 2.03,66 Nadežda Zabožko 2.03,83 1 500 m Inger Knutsson 4.07,47 Doris Gluth 4.16,96 Veronika Hansen 4.17,32 100 m aidat Bärbel Eckert 13,14w Chantal Réga 13,38w Gudrun Berend 13,43w Korkeushyppy Ellen Mundinger 182 Annemieke Bouma Ulrike Meyfarth 180 Pituushyppy Heidemarie Anders 636 Gunhild Metzel 628 Doina Spinu 628 Kuulantyöntö Ilona Schoknecht 17,05 Marina Hein 16,97 Ruska Džendova 16,21 Kiekonheitto Evelin Schlaak 60,00 Ilona Schoknecht 52,92 Danuta Cymer 51,12 Keihäänheitto Tonia Hristova 54,84 Anneliese Kopsch 52,94 Maria Jablonska 50,44 Viisiottelu Bärbel Müller 4519 Sue Mapstone 4105 Ulrike Göhring 4067 4 x 100 m 44,37 45,27 45,38 4 x 400 m 3.34,35 3.36,98 3.37,03 ==Lähteet== * European Junior Championships (Men) * European Junior Championships (Women) Luokka:Yleisurheilun alle 20-vuotiaiden Euroopan- mestaruuskilpailut Luokka:Vuoden 1973 yleisurheilu Luokka:Saksan yleisurheilu Luokka:Duisburgin urheilu
Muhammad Irfan

Muhammad Irfan (s. 5. kesäkuuta 1984 Kohat) on pakistanilainen jalkapalloilija, pelipaikaltaan puolustaja. Hän edustaa seuratasolla PIA FC:tä, jossa hän on pelannut vuodesta 2002 lähtien. Irfan on pelannut Pakistanin maajoukkueessa kuusi ottelua, muttei ole tehnyt niissä yhtäkään maalia. Hän on osallistunut muun muassa vuoden 2010 MM-kisojen karsintaan, joissa hän pelasi Irakia vastaan ottelussa, joka päättyi 0-0. == Lähteet == Luokka:Pakistanilaiset jalkapalloilijat Luokka:Vuonna 1984 syntyneet Luokka:Elävät henkilöt
Aşağı Ağcakənd

Aşağı Ağcakənd (, ) on taajama Azerbaidžanin Goranboyn piirissä. Se sijaitsee Pienen-Kaukasuksen reuna-alueella noin 35 kilometriä Goranboysta lounaaseen. Aşağı Ağcakəndin kylästä tuli hallintopiirin keskus vuonna 1931. Vuonna 1938 se sai nimen Şaumyan (ven. Шаумя́новск, Šaumjanovsk) Stepan Šaumjanin mukaan. Vuonna 1961 siitä tuli kaupunkimainen taajama. Etupäässä armenialaisten asuttama Šaumjanin piiri lakkautettiin ja liitettiin Goranboyn piiriin helmikuussa 1991. Vuoristo-Karabahin sodan aikana vuonna 1992 koko armenialaisväestö karkotettiin alueelta. Vuonna 2010 taajamassa oli 200 asukasta. ==Lähteet== Luokka:Azerbaidžanin taajamat Luokka:Goranboyn piirikunta
Nathan Beaulieu

Nathan Beaulieu (s. 5. joulukuuta 1992 Stratford, Ontario) on kanadalainen jääkiekkopuolustaja, joka pelaa KHL-joukkue Barys Astanassa. Beaulieu auttoi joukkueensa Canadian Hockey Leaguen mestaruuteen vuonna 2011, ja hänet myös valittiin lopputurnauksen tähdistöjoukkueeseen. NHL-seura Montreal Canadiens varasi hyökkäävänä puolustajana tunnetun Beaulieun 17. pelaajana kesällä 2011. Viitattu 24.10.2013 Beaulieu edusti Montreal Canadiensia kaudet 2012–2017. Kauden 2017–2018 hän pelasi Buffalo Sabresissa, jossa aloitti myös kauden 2018–2019, mutta siirtyi helmikuussa 2019 Winnipeg Jetsiin. Jetsiä Beaulieu edusti vielä kaudet 2019–2020 ja 2020–2021 sekä osan kautta 2021–2022. Maaliskuussa 2022 Jets kauppasi hänet Pittsburgh Penguinsiin vaihdossa seitsemännen kierroksen varausvuoroon. https://www.sportsnet.ca/nhl/article/jets-trade-nathan-beaulieu-to-penguins- for-conditional-pick Elokuussa 2023 Beaulieu siirtyi tryout-sopimuksella Carolina Hurricanesiin. ==Lähteet== ==Aiheesta muualla== * Luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1992 syntyneet Luokka:Elävät henkilöt
Yleisurheilun alle 20-vuotiaiden Euroopan-mestaruuskilpailut 1975

Vuoden 1975 yleisurheilun alle 20-vuotiaiden Euroopan-mestaruuskilpailut käytiin Ateenassa, Kreikassa. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 100 m Werner Bastians 10,52 Jean- Claude Amoureux 10,53 Marian Woronin 10,55 200 m Werner Bastians 21,29 Marc Machabey 21,40 Eddy Albertin Michael Gruse 21,53 400 m Henryk Galant 46,88 Peter Hoffmann 47,27 Bernd Reimann 47,41 800 m Guy Gabrielli 1.49,8 Ioannis Konari 1.49,9 Rüdiger Möhler 1.50,0 1 500 m Ari Paunonen 3.44,8 Dmitri Dmitrijev 3.45,1 Sebastian Coe 3.45,2 3 000 m Yvan Naessens 8.10,6 Patriz Ilg 8.15,0 José Luis González 8.17,0 5 000 m Pjotr Tšernjuk 14.18,0 John Treacy 14.19,2 Anatoli Dimov 14.20,6 2 000 m esteet Micky Morris 5.34,8 Konstantinos Sakalis 5.37,2 Christer Ström 5.37,4 110 m aidat Aleksandr Putškov 14,07 Javier Moracho 14,46 Thomas Wild 14,50 400 m aidat Andreas Münch 51,26 Volker Beck 51,46 José Alonso 51,57 Korkeushyppy Jacek Wszoła 222 Vladimir Andrejev 220 Giordano Ferrari 216 Seiväshyppy Aleksandr Dolgov 500 Felix Böhni 480 Aleksandr Vostrikov 480 Pituushyppy Leszek Dunecki 798 Jochen Verschl 793w Jaroslav Prišcák 784w Kolmiloikka Aston Moore 16,16 Gennadi Kovtunov 16,06 Miloš Srejovic 15,99 Kuulantyöntö Vladimir Kiseljov 18,27 Roland Höhne 18,16 Luc Viudès 17,36 Kiekonheitto Helmut Klink 55,48 Kiril Georgiev 54,84 Igor Duginjets 53,70 Moukarinheitto Detlef Gerstenberg 70,08 Klaus Ploghaus 65,90 Sergei Litvinov 64,44 Keihäänheitto Ivan Gromov 77,92 Udo Mäussnest 76,00 Juri Kopylov 75,54 Kymmenottelu Eckart Müller 7706 Georg Werthner 7468 Anatoli Novikov 7424 10 000 m kävely Roland Wieser 43.11,4 Olaf Pilarski 43.49,0 Nikolai Vinnitšenko 44.08,2 4 x 100 m 40,07 40,25 40,52 4 x 400 m 3.08,7 3.09,0 3.09,7 ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 100 m Petra Koppetsch 11,34w Marlies Oelsner 11,43w Wendy Clarke 11,53w 200 m Petra Koppetsch 23,20 Wendy Clarke 23,85 Silvia Schinzel 23,93 400 m Christina Brehmer 51,27 Marita Koch 51,60 Rosine Wallez 52,55 800 m Olga Commandeur 2.05,8 Zora Tomecic 2.06,1 Rita Thijs 2.06,1 1 500 m Angelika Kuhse 4.18,6 Loa Olafsson 4.19,6 Gabriella Dorio 4.19,6 100 m aidat Laurence Lebeau 13,77 Ute Glatte 13,98 Xénia Siska 14,07 Korkeushyppy Alla Fedortšuk 188 Susann Sundkvist 186 Brigitte Holzapfel 180 Pituushyppy Irina Židova 636 Birgit Grimm 631 Doina Spinu 630 Kuulantyöntö Veržinia Veselinova 17,30 Živka Dimitrova 17,05 Karin Kracik 16,21 Kiekonheitto Katrin Wenzel 55,06 Katalin Csöke 50,48 Tania Ratševa 50,46 Keihäänheitto Leolita Blodniece 60,62 Drahomíra Dryeová 57,44 Vera Portnova 55,62 Viisiottelu Brigitte Holzapfel 4450 Andrea Seeger 4389 Petra Prenner 4363 4 x 100 m 44,05 44,93 45,32 4 x 400 m 3.33,7 3.37,9 3.39,1 ==Lähteet== * European Junior Championships (Men) * European Junior Championships (Women) Luokka:Yleisurheilun alle 20-vuotiaiden Euroopan-mestaruuskilpailut Luokka:Vuoden 1975 yleisurheilu Luokka:Ateenan urheilu Luokka:Kreikan yleisurheilu